দুই মাস আগে হাসান জানতে পারেন তার প্রিয়তমা স্ত্রী কেবল তার একার নয়! অন্য এক সুখপাখির ডানায় ভর করে আরেকটু সুখ পাওয়ার আশায় কিংবা ভালোবাসার নতুন নীড় রচনার আশায় নীলা মেহরুন নতুন স্বপ্ন গাঁথছেন। এই স্বপ্ন যে সর্বদাই অলীক স্বপ্ন হয়ে ধরা দেয়, মরীচিকার মতো আশাহত করে পিপাসার্ত পথিককে সে কথা ভুলে যান নীলা। এই স্বপ্নের পরিচিত ও আধুনিক নাম পরকীয়া। বুদ্ধিমান নারী-পুরুষের কাছে যা একটা জীবন্ত আতংকের নাম।